**DAVID HERZOG 3-4**

**SID**: Helló. Sid Roth vagyok David Herzog-al. David arról vált ismertté, hogy bekerül Isten Dicsőségének Birodalmába, ami nem más, mint Isten kézzel fogható jelenléte. Olyan megjelenésű, hogy ha tegyük föl volna egy hiányzó hüvelykújjad és kinyújtanád a kezed egyenesen ebbe a dicsőség szférába, az újjad azonnal kinőne! Amikor belépsz Isten Dicsőség Birodalmába, ott a legcsodálatosabb dolgok történnek! Tudod, ha csak úgy megvallásokat teszel, bár van hatása, azonban lassan történik meg. Lehet 20 vagy 30 év is eltelik, mire beteljesednek a kitartó megvallások. Azonban, amikor Isten Dicsőségében mondasz ki dolgokat, azok instant, azonnali módon megtörténnek! David, alkalmaidon kopasz emberek haja kinőtt, embereknek azonnali fogyásuk volt. Hány kiló azonnali fogyás volt eddig a maximum?

***DAVID****: Jacksonban, Tennesseeben egyik alkalmunkon egy ember 32 kilót fogyott.*

**SID**: 32 kilót?

***DAVID****: 32 kilót.*

**SID**: Ez elképesztő. Ez már majdnem olyan, mintha eltűnne az az ember...

***DAVID****: Hát, ez az ember még így is nagyon túlsulyos volt, még a fogyás után is. Úgy történt, hogy fölszólítottam az embereket, hogy fussanak körbe a teremben, ha fogyni akarnak. Álljanak föl székeikből és kezdjenek futni. Ez az ember is elkezdett futni és szinte mozgott a padló, mintha egy kamion vonult volna végig a termen. Nem fért el senki mellette. Majd a hirtelen fogyása által elkezdett csúszni le a nadrágja. Ahogy megmérte magát, látta, hogy 32 kilót fogyott. Egy másik ember meg 28 kilót fogyott. Azonban ez az ember, meg akarta szerezni a teherautó jogosítványt, de olyan túlsúlyos volt, hogy nem fért be a vezetőfülkébe. Az alkalom után még 4 héten belül annyit fogyott természetfölöttien, hogy összesen 45 kilót adott le. Szóval az első fogyásnál nem állt meg, tovább fogyott.*

**SID**: Voltam egyik alkalmadon, ahol egy hölgy a saját szemem láttára visszanyerte eredeti hajszínét. Miért történnek ilyen egyedi csodák a szolgálatod során?

***DAVID****: Mert fölfedeztem egy dolgot. Évekkel ezelőtt azt kérdeztem Istentől: „Uram, miért nem látunk több teremtő csodát megjelenni? Mindenki csak gyógyulásért imádkozik, de hol vannak azok a testrészek, melyeket Te újra tudsz és akarsz teremteni?” Akkor Isten azt mondta nekem: „Mert népem nem úgy tekint rám, mint Teremtőre. Nem úgy prédikálnak, vagy tanítanak Rólam, mint Teremtőről. Ha csupán Gyógyítónak látnak Engem, akkor nem tudok Teremtőként megjelenni. Ha viszont elhinnék, hogy Én Teremtő vagyok, ma is ugyanúgy teremtenék!” Ha tehát mi „Teremtőnek”látjuk Őt és úgy imádjuk, úgy prédikálunk és tanítunk Róla, ahhoz a kimondott szóhoz Ő csatolná a teremtő csodáit.*

**SID**: Ahogy korábban beszélgettünk már erről, a Dicsőség Birodalma a legmagasabb szintű valósága Istennek. Én szeretném megtudni David hogyan jutott el a Dicsőség Birodalmába. David a legcsodálatosabb csodák meglátása mellett is nagyon éhes volt még többre Istenből. Pontosan ez történik velünk ebben a valóságban! Egyszerűen soha nem elég Isten jelenlétéből! Szóval, egy közös barátunk, Ruth Heflin, aki arról volt ismert, hogy elkezdett énekelni és eközben az emberek bekerültek a dicsőségbe. Elmentél egy sátoros összejövetelére és mi is történt?

***DAVID****: Igen. Már hat hónapja folyt az ébredés Franciaországban és annyira éheztem még többre az Úr dicsőségéből. Ekkor Isten azt mondta nekem: „Menj el Ruth összejövetelére!” Tehát fogtam magam, 1999-ben, január elsején vagy másodikán megjelentem. Azért mentem, hogy kapjak. Majd Ruth meglátott és azt mondta: „Ó David, úgy örülök, hogy találkozhatunk, már hallottam rólad és szeretnélek fölkérni a ma esti szolgálatra.” Azt mondtam: „Ó, nem, nem, nem. Már féléve megállás nélkül prédikálok. Most nem azért jöttem, hanem azért, hogy kapjak. Szükségem van arra, ami neked van!” Erre ő: „Sajnálom. Én az Úr prófétanője vagyok és Isten azt mondta nekem, hogy ma este te prédikálsz!” Abszolút semmim nem kívánta ezt, annyira szerettem volna lazítani és felfrissülni, de mivel ő Isten prófétanője, és Isten mondta ezt neki, hát mi mást tehetek, engedelmeskedem. Szóval fölálltam a pulpitushoz prédikálni, amikor Isten ereje hirtelen rám szállt. Szinte megütött olyan módon, ahogy még soha azelőtt. A végén két Biblia részt énekeltem el.*

**SID**: Nem is olvastad, hanem énekelted?

***DAVID****: Énekeltem. Végig énekeltem az Ézsaiás 60-at és 61-et, az volt az üzenetem. Ahogy énekeltem ezeket, olyan szinten leszállt rám a Szent Szellem ereje, dicsősége teljes eufórikus állapotba kerített és Isten ereje hatalmasan leszállt az egész helyre. Gyógyulások, szabadulások, jelek és csodák kezdtek történni. Úgy éreztem magam, mintha egy felhőn feküdnék, azt hittem meghaltam és a Mennyben vagyok. A dicsőségnek ez a szintje velem is maradt egész héten keresztül, teljesen –e földön kívüli volt az átélés. Azt mondtam: „Istenem, bármibe is kerüljön, én akarom ezt a dicsőséged! Ez lesz innentől kezdve a fő üzenetem, minden csodánál és minden másnál is ezt fogom előnyben részesíteni. Akarom ezt a dicsőséged, mert ebben úgy érzem teljes közeledben vagyok!” Ismertem Isten dicsőségét, de ilyen szinten még soha nem tapasztaltam, mint ekkor. Mert ennek különböző szintjei vannak! Ahol én voltam, abban kenet volt, felállt a szőr az ember bőrén, elektromosság és tűz formájában is tapasztaltuk, ez azonban más volt. Ez sokkal inkább intimebb, bensőségesebb volt. Olyan volt, mintha ténylegesen a Menny leszállt voln a Földre. Megmagyarázhatatlan volt.*

**SID**: Szerintem jól elmagyaráztad. Tudod David, voltam már nálatok, találkoztam feleségeddel, lányaiddal és el kell mondanom, áldott ember vagy!

***DAVID****: Köszönöm.*

**SID**: Egyik lányod, akinek a fényképét is megmutatjuk, úgy hívják: Glória. Valami szokatlan dolog történt születésekor.

***DAVID****: Igen. Ezután a Ruth Heflin dolog után, négy hónappal később megszületett a lányunk. Az Úr azt jelentette ki róla, hogy jel és csoda lesz! Megőriztük ezt a szívünkbe és az Úr azt mondta, legyen a neve: Glória. Így lett ő Shannon Glória. Szóval ahogy megszületett a baba és letisztították a vértől, a francia orvosok legnagyobb megdöbbenésére aranyporral volt beborítva a kisbaba! Ezt dicsőség pornak is nevezzük, olyan, mint a csillámpor. Tudod az anyaméhben nem volt smink, hogy teleszórtuk volna őt arnayporral...*

**SID**: Hát persze.

***DAVID****: Így született. Be volt borítva egész teste aranyporral. Ekkor még úgy voltam ezzel az egésszel, hogy bár nem voltam szkeptikus az aranyporral szemben, de nem is izgatott túlságosan. Engem csak a lelkek megmentése foglalkoztatott és nem is értettem mi is ez az aranypor. Mi köze van ennek mindenhez? Hol van ez a Bibliában? De egyet tudok: lányom arannyal telve született és Isten dicsősége hatalmasan jelen volt a szülőszobán. Az Úr szólt hozzám ekkor és azt mondta: „Ne korlátozz be egyetlen jelet és csodát sem, melyet ÉN adok, mert az embereket meg akarom érinteni jelek és csodák által!”*

**SID**: Ha már a jeleknél és csodáknál tartunk, nemrégiben voltál Sri Lankán. Mi történt azzal a Buddhista pappal?

***DAVID****: Amikor Sri Lankán voltunk, ahol korábban 30 évig tartó háború volt, rengeteg ember jött el az alkalomra. Ez volt ott az egyik első ilyen alkalom, ahol ennyire sok hitetlen ember megtért az Úrhoz. Mindenféle típusú ember volt jelen: államképviselők, maffia vezérek, kemény bűnőzők és rengeteg vallásos ember: hinduk, buddhisták, muzulmánok, guruk akik természetfölötti erővel bírnak, csak épp a sötét oldalról...*

**SID**: Úgy hangzik, mint egy piknik.

***DAVID****: Tényleg nagyon izgalmas volt. Szóval ott ül az első sorban ez a buddhista pap. Buddhista papok nem járnak olyan alkalomra, ahol Jézusról beszélnek, ilyen nincs a világon!*

**SID**: Akkor hogy került oda?

***DAVID****: Úgy, hogy senki nem tudta, hogy ez egy keresztény összejövetel lesz.*

**SID**: Már értem.

***DAVID****: A reklámtáblákra csak ennyit írtunk ki: „Hiszel a csodákban? Akkor jöjj el!” Ennyi. Senki nem tudta mire is számíthat, szóval mindnyájan eljöttek. Ez a buddhista pap annyira izgatottan ült ott az első sorban. Volt valami betegsége, amiből meggyógyult. Amikor a megtérésre való felszólítás következett, az emberek szaladtak előre, hogy megtérhessenek és befogadhassák Jézust a szívükbe. Az egész város felbolydult. Mindenki arról a buddhista papról beszélt, aki elfogadta Jézust Urának és Megváltójának. Nagy viták lettek emiatt, mivel emiatt nagyon sok hindu és buddhista is eljött a másnapi alkalomra, hogy ők is lássák mi folyik itt.*

**SID**: Szeretném ha megnéznénk most felvételről egy ilyen buddhista hölgyet, aki épp csodát élt át. Ahogy nézitek majd ezt, ti is érezni fogjátok a szívetekben, hogy ez mennyire valódi és hiteles. Kissé „meshuga”-nak, tehát őrültnek kell lenned, ha nem hiszed ennek hitelességét.

**NŐ**: Már két hónapja volt valami a szememben. Állandóan olyan volt, mintha valami fehér villanások vagy ehhez hasonló lenne a szememben. ***DAVID****: Fehér villanás? Mint a szürkehályog?* **NŐ:** Állandó jelleggel. ***DAVID****: Mint valamilyen folt?* **NŐ**: Igen, olyasmi. ***DAVID:*** *Akkor olyasmi, mint a szürkehályog.* **NŐ**: Igen. ***DAVID****: Valami blokkolta a látásod.* **NŐ**: A férjem azt akarta, hogy menjek el vele az orvoshoz, de attól féltem, hogy az orvos valami rossz hírt közölne velem, így nem mentem el. De ahogy említetted, hogy valaki szemével történik valami, szerintem a férjem értem imádkozhatott. ***DAVID****: Wow, és eltűnt ez a szemedről?* **NŐ**: Abban a pillanatban eltűnt a szememről! ***DAVID****: Emberek, ez a hölgy kinyitotta a szemét és eltűntek ezek a foltok!* **NŐ**: Pedig én buddhista vagyok. ***DAVID****: Buddhista vagy? Látjátok Isten mennyire szereti még a buddhistákat is? Ő egy olyan buddhista, aki mostmár Jézust követi, azt, aki ma este meggyógyította a szemét!* **NŐ**: Én hiszek ebben a Jézusban, mert el kell ismernem, hogy ez az Ő csodája volt, ezt Ő tette!

**SID**: David, Isten Dicsőségének szférájában új dolgok történnek. Emberek testéből természetfölöttien eltűnnek fémrudak. Mondd el mi folyik itt.

***DAVID****: Igen, már több embernél is megláttuk ezt. Testbe épített fém, fémrudak, és amikkel azokat összecsavarozták, vagy tűzdelték mind egy az egyben eltűnt. Úgy, ahogy az orvosok a testükbe helyezték, teljesen eltűntek, felszívódtak és helyükbe igazi csontok nőttek. Oda, ahol azelőtt az nem volt. Isten teremtő csodákat cselekszik.*

**SID**: És mi a helyzet a vakokkal?

***DAVID****: A vak szemek is megnyílnak. Emberek, akik azelőtt nem láttak. Vagy jobb, vagy balszemükre, vagy akár mindkettőre, azoknak megnyílnak a szemeik és újra látnak. Tavaly bejártam Ázsiát, voltam Malayziában, Szingapúrban, Indonéziában és mindenütt megnyíltak vak szemek.*

**SID**: David apja zsidó. David próbálta megosztani vele a Messiás üzenetét, de nem járt sikerrel. Egy nap, amikor már szinte teljesen feladta a reményét is annak, hogy az apja valaha megtér majd, volt egy átélése. Meséld el ezt nekünk.

***DAVID****: Igen. Ifi táborban voltam, amikor azt mondta az ember, aki vezette az egészet: „Imádkozzunk, hogy Isten nehezítse a szívünkre az elveszett lelkekért történő közbenjárást. Hányótoknak van olyan családtagja, ismerőse, akiket szeretnél, hogy megtérjenek?” Azt mondtam magamban: „ó, ez én vagyok. De már belefáradtam, mivel nyolc éve imádkozom apám megtéréséért, de ő egyszerűen nem akarja. Én pedig nem akarom ezzel zaklatni. Nem igazán akarom, hogy rámnehezedjen ez.” De azért mégiscsak előrementem imáért. Azt mondtam: „Oké Istenem, nehezítsd rám, hadd égjen a szívem apám megtéréséért.” Abban a pillanatban elragadtattam a pokolba. Láttam a poklot és láttam az apámat, amint ott ég a pokol lángjaiban és nem hal meg a lángoktól, de iszonyatosan szenved. Majd látomásomban rám nézett és azt kérdezte: „David, miért hagytad abba az imádkozást értem? Már majdnem ott voltam.” E látomástól teljesen elgyengültem, olyan nehéznek, súlyosnak éreztem ezt. Majd hallottam egy hangot: „Most azonnal imádkozz apádért, mert ha nem tér meg, már nem fog sokáig élni! Az ördög megpróbálja majd idő előtt elvinni.” Akkor elkezdtem zokogva könyörögni, hogy mentse meg az Úr a lelkét. Azt mondtam: „Istenem, kérlek mentsd meg az apámat!” Majd szólítottam szellemben: „Apám, jöjj Jézushoz! Térj meg Yeshuához!” Minden szó amit imában kimondtam, közbenjárás volt, nyögve, sírva, kiáltva. Még ABBAN AZ ÓRÁBAN egy kis hölgy kopogott az apám ajtaján, aki az Úrhoz vezette őt. A pokolban történő látomásom és imám után, befogadta szívébe a zsidó Messiást!*

**SID**: Ha már apádról beszéltünk David, nemrég Hollywoodban tartottál alkalmat, ahol mi is történt apád hajával?

***DAVID****: Apám annyira tüzes lett az Úrért, hogy három estén át minden alkalmunkra hozott magával zsidókat, akik egymás után tértek meg. Apám feje teteje kopasz volt és az emberek szeme láttára elkezdett ott kinőni a haaj és az ősz haja feketére változott!*

**SID**: Ez aztán a jel és a csoda! De tudod ugyanilyeneket látunk mindenütt megtörténni. Korábban, már a ’70-es évek elején is láttam ilyet történni amikor még új megtért voltam. Eredeti zsidó ébredés volt akkor. Zsidó közösségekben hétről hétre jöttek a megtérők, akik elfogadták Jézust Messiásuknak. Majd néhány évre mintha leállt volna ez az egész. Te mit érzékelsz? Mi történik MOST?

***DAVID****: Világszerte óriási változások vannak szellemi síkon. Az USA-ban is, Izráelben is és a világon mindenütt. Soha azelőtt nem láttam még, hogy a zsidók ennyire nyitottak lennének az Úrra. Még olyan rokonaim is, akiknek már 30, 40 éve tesszük a bizonyságot, most hirtelen megnyitották magukat Isten előtt és kérik, hogy látogassa meg őket. Yeshua pedig meg is látogatja őket, ők pedig megtérnek. Zsidó ügyvédek, színészek Hollywoodban. Óriási éhség van a zsidó Messiás megismerésére az emberekben.*

**SID**: Mondhatok még többet is ezeknél? Amikor David elkezd a dicsőségről beszélni, nagyon sokszor eközben embereknek Mennyei elragadtatásaik vannak. Ez történt például egy Izráeli utatokon két emberrel. Meséld ezt el.

***DAVID****: Már többször is történt ilyen. Ekkor Bételbe látogattunk, ami a Biblia szerint, az 1Mózes 28-ban: „A Menny kapuja.” Azt mondtam: „Ha ez egy nyitott kapu a Mennybe, akkor oda megyünk!” Ott feküdtünk a padlón, miközben valaki dicsőítő zenét játszott és mi becsuktuk a szemünket, hogy lássuk Isten meglátogat –e, vagy ad egy képet, vagy egy látomást. Sokan elkezdtek sírni, többen csoportosan elragadtattak a Mennybe szellemben. A testük továbbra is ott volt a földön, de a szellemükkel látták a Mennyet. Ezután két ember is mondta: „Én is ott voltam!” Beszéltem az egyik lánnyal és megkérdeztem mit látott a Mennyben. Elmondta, Jézus hogy beszélt vele és miket mondott neki, sőt azt is, hogy az a másik lány is ott volt vele. Elmondta mindazt amit Jézus mondott és azt is, amit azzal a másik lánnyal beszélgetett. Majd azt mondtam: „várj egy pillanatot.” Majd megkérdeztem azt a másik lányt is, aki hajszálpontosan ugyanazokat mondta el. Ezt egymással nem beszélték meg, tehát tudtuk, hogy ez valós és ténylegesen megtörtént. Mindketten ott voltak a Mennyben, beszéltek Jézussal és egymással is. Csodás volt, hogy nem csupán egyesével, hanem csoportosan is el tud ragadni bennünket az Úr és Mennyei átélésekben részesít.*

**SID**: Szeretnék még visszakanyarodni apádra és a hajára, mert szerintem ez fenomenális. Tudom, hogy ez gyakran megesik. Láttál a szemed láttára hajat kinőni?

***DAVID****: Épp most a héten, vasárnap este történt itt az alkalmon, Floridában. Sírva jött előre egy férfi, aki beszélni sem bírt. Láthatjuk, amint picike kis haj kezdett kinőni a fején. Előrejött és megmutatta nekem az előtte való fotót, mivel valaki lefotózta, várva, hogy vajon kinő –e majd a haja. A feje teteje teljesen kopasz volt. Majd láttunk már egy pici kis hajat, majd egyre több és több nőtt ki. Mindenki kiáltozott: „Ó Atyám, nézzétek! Nő ki a haja! Mindenki teljesen kiakadt, de jó értelemben. A szemünk láttára nőtt kifelé a haja. Elképesztő volt. Van egy előtte és utána fotónk, ami csak az alkalmon történt. Már ez is fantasztikus volt, de utána még több haj nőtt oda, ahol azelőtt egyáltalán nem volt haj.*

**SID**: Helló, Sid Roth vagyok. Üdvözöllek világomban, ahol a természetfölötti természetes! Én hiszem, hogy a természetfölöttit ellopták tőlünk! Zsidó létemre én olvastam a Bibliában a tűzszekerekről, melyek lejöttek a Mennyből. Olvastam arról, amikor valaki úgy járt a vizen, mint a szárazföldön, olvastam a halott feltámadásáról, a betegek gyógyulásáról, és ezeket az ősrégi zsidó titkokat ellopták tőlünk. Azonban mai vendégem épp ezeket a titkokat állítja helyre. Nézzük meg David Herzogot.

**FÉRFI**: Egy kb. 25 centis fémrudat tettek be jobb combomba műtét során. A műtét sikeres volt, azonban annyi fájdalommal járt, soha nem tudtam így megütni a combom, mint most, ez már nagyon fájt volna. ***DAVID****: Amiatt, hogy fém volt oda betéve?* **FÉRFI**: Igen! És most akárhogy dörzsölöm a combom, nem érzem a fémet. Eltűnt! Ilyen hosszú és ilyen vastag volt. ***DAVID****: Ilyen hosszú és vastag fémrúd eltűnt a testedből?* **FÉRFI**: Igen, eltűnt, nincs ott! ***DAVID****: Biztos vagy benne?* **FÉRFI**: Ez már most nagyon fájna! ***DAVID****: Emberek, ez egész ébredés során láttunk fém darabok, fémrudak eltűnését és ez ma este is megtörténik! Istennek ugyanaz a dicsősége van most itt is, amiben csodák történnek. Meggyógyulnak a betegek és ez nem csak rajtam keresztül történik!*

**NŐ**: A térdemmel volt gondom, szóval elkezdtem körbefutni a gyógyulásomért, és ezalatt elkezdtem fogyni! ***DAVID****: Ezt nézzétek!* **NŐ**: Már két héttel korábban is imádkoztam fogyásért, és akkor 7 kilót fogytam. Ma este nem is gondoltam most erre, mégis megtörtént! ***DAVID****: Szóval valami megérintett és a ruhád sokkal szorosabban állt rajtad, mint most?* **NŐ**: Olyan szoros volt a nadrágom, hogy alig bírtam begombolni. ***DAVID****: Látjátok és hiszitek? Egészen a gombig feszült, alig bírta begombolni. Megmutatnád ismét? Az a hölgy ott feketében alig hisz a szemének, hadd lássa ő is, hogy ami a gombig feszült, most már lazán áll rajtad! Nézzétek mennyi rész eltűnt a testéből. Lehetetlen lenne ennyi idő alatt egy kis körbefutással ennyit lefogyni. Azonban Istennek ez lehetséges!*

**FÉRFI**: Felhívtam a fogorvosom és azt mondtam a recepciós hölgynek: „elég szokatlan kéréssel fordulok Önhöz. Beszélne kérem dr. Creole-vel, és megkérné, hogy nézze meg a röntgenfelvételeket a fogamról? Majd néhány órán belül visszahívott és azt mondta: „Dr. Creole szerint egy felső arany fogkorona lett betéve, és egy alsó porcelán korona. Azt mondtam: „Wow, Isten a porcelán koronát arannyá változtatta.” Visszamegyek majd a fogorvoshoz és újabb felvételeket készíttetek, hogy Istennek adhassam a dicsőséget. Istenem tiéd a dicsőség! Szeretlek és köszönöm az aranyfogam!

***DAVID****: Azt mondtam: „Kinek van szüksége autóra?” Ez a hölgy volt az első, aki felállt, majd én azt mondtam: „Fog kapni egy autót!” Majd azt mondtam: „Ki akar adni neki egy autót?” amolyan viccesen. Tudtam, hogy fog majd kapni egy autót.* **NŐ**: Tegnap épp az irodámban voltam, amikor az íróasztalomhoz sétált egy barátom, hogy mondjon nekem valamit. Ó Uram segíts, hogy az egészet el tudjam mondani... ***DAVID****: Fogd meg egy kicsit, ne engedd elesni!* **NŐ**: Egy nő fölkereste ezt a barátomat, hogy az Úr indította a szívét, hogy valakinek odaadja az autóját, aki hasznát veszi majd. Én épp telefonáltam ekkor, és ez az illető azt üzente találkozzam vele a kávézónál, mert szeretné nekem ajándékozni a kedvenc Saturn autóját. ***DAVID****: Saturn típusú autót?* **NŐ**: Igen, egy autót! Nekem! ***DAVID****: Ma?* **NŐ**: Hétfőn! Hétfőn!

**SID**: Helló, Sid Roth vagyok és szeretném ha megismernétek ezt a fiatal zsidó barátomat, aki helyreállítja azt, amit elvesztettünk. Ő David Herzog. David annyira kiváncsi vagyok mi történt még ezzel a hölggyel, aki az autót kapta. Elmondanád?

***DAVID****: Ez kb. hat hete történt. Múlt héten újra visszamentünk a Denveri Kiáradás összejövetelt tartani, és azóta már ez a hölgy kapott egy második autót is, sőt egy házat és 200,000 dollárt!*

**SID**: Uram Atyám. Én is beállhatok a sorba, fölírnál a listára? És mégis hogyan? Azt akarom megtudni, hogyan történt ez?

***DAVID****: Ott voltunk az alkalmon, ahol történtek a csodák és a gyűjtés alatt az emberek elkezdtek adakozni és az adakozás alatt azt mondtam: „Uram, ha fizikai, tehát gyógyulási csodákat tudtál tenni, akkor tégy most csodákat az emberek anyagi életében is, mert nagy szükségük van rá!” Ez a hölgy minden nap biciklivel járt munkába és nagyon sok kilómétert tekert állandóan, hogy dolgozhasson. Ő ekkor a gyűjtés alatt az utolsó fillérét is betette hittel, hasonlóan az özvegyasszony két filléréhez. És Isten olyan mértékben áldotta meg őt, amilyen mértékben ő adott a dicsőségben. Arra jöttem rá, hogy Isten a dicsőségében nem csak emberek testét érinti meg, hanem a házasságukat, pénzügyeiket, érzelmeiket is egyaránt. Ő mindent megérint ilyenkor.*

**SID**: Oké. Tudjuk, hogy a dicsőség kifejezés mit jelent. Mit tesz ez olyan emberért, aki viszont nem ismeri ezt? Elmondanád nekik mit is jelent a dicsőség?

***DAVID****: Igen. A Webster szótár alapján lehet mást jelent, számomra azonban azt, hogy ugyanúgy vagy ott a Mennyben, mint ahogy a Földön vagy!*

**SID**: Ahogy levegőt veszel, ez ugyanez, csak a Mennyben! A Mennyei levegő!

***DAVID****: Pontosan!*

**SID**: Ez tetszik!

***DAVID****: Dicsőség!*

**SID**: Épp írtál egy új könyvet „A Menny Ősi Portáljai” címen. Mi az a portál?

***DAVID****: A portál egy mennyei bejárat, tehát „Nyitott Menny” – egy olyan kapu, mely a Föld és a Menny között van és mi mindnyájan meg akarjuk tapasztalni Isten dicsőségét, de a könyvben beszélek olyan dolgokról is, amiket tehetsz és bizonyos dolgokról, melyek sablonszerűen megjelennek, mivel Isten azt akarja, hogy újra fölfedezzük, hogyan léphetünk be ezeken az ősrégi portálokon, melyek a Mennyet megnyitó kapuk.*

**SID**: Tehát az imént látott csodák úgy történtek, hogy beléptél ezeken az ősi portálokon keresztül, ami megnyitotta a Mennyet és így láttuk megtörténni a csodákat minden területen, ami az anyagiak, gyógyulások és minden más területe az életünknek?

***DAVID****: Így van. Szabadulás démoni erőktől. A különbség a dicsőség és a hébe-hóba megjelenő kenet között az, hogy a dicsőségben megnyílik a Menny és sokszor még csak kezünket sem kell senkire rátennünk, mégis megtörténnek a csodák. Mivel MÁR nyitott Menny alatt vannak az emberek, mint az Apcsel 4-ben: „Nyújtsd ki a kezed gyógyításra!” Mint az az ember Denverben, akinek másodfokú égési sérülései voltak, aki a külső ajtón bejött ugyan az épületbe, de még oda sem ért arra a részre ahol voltunk, amikor MÁR azonnal meggyógyult és azonnal eltűntek róla az égési nyomok. Pedig csak besétált az épületbe! Szóval ez a különbség a Nyitott Menny és aközött, hogy csupán hittel úgy imádkozunk: „Uram, kérlek gyógyítsd őt meg!” Ez egy teljesen más mód. De amikor mi már benne vagyunk, ez olyan, mintha azt mondanánk: „Uram legyen meg az akaratod úgy a Földön, mint a Mennyben.” Ha most azonnal a Mennybe kerülnénk, mennyi időbe telne meggyógyulni?*

**SID**: Azonnali.

***DAVID****: Igen, tehát épp erről beszélünk, arról a fajta dicsőségről, amikor felgyorsulnak a dolgok és azonnal meg is történnek, mert az „Elvégeztetett” szférába lépünk be.*

**SID**: Lehet, hogy ez amiért a Messiás imádkozott, hogy „Jöjjön el a Királyságod úgy, mint ahogy a Mennyben van?”

***DAVID****: Pontosan!*

**SID**: Szóval kipuhatoljuk, hogy épp most hogy is van a Mennyben és a Földön pedig annak kell történnie?

***DAVID****: Pontosan! Te már meg is értetted!*

**SID**: David, most portálokról beszélünk, hogy a Mennyei Levegő az életünkbe jöjjön, hogy azt szívjuk be minden helyzetünkre és mivel Isten minden helyzetünkben Isten, ezért nem kell semmi felől sem aggódnunk. Ezeket a portálokat természetesen mi jóra használjuk, de nyílvánvalóan az ellenség is használ úgynevezett portálokat pl. a New Age-ben. Bementél egyszer egy „egészséges ételek” nevű boltba. Elmesélnéd mit tapasztaltál?

***DAVID****: Hogyne! Ez csupán egy ételt árusító bolt, de a városunk, nos tudod, ott szinte mindenki New Ages...*

**SID**: Sedona.

***DAVID****: Igen, elég hirhedt erről. Szóval csak egy szendvicsért ugrottam be, amikor az eladónő elkezdett beszélgetni. Azt mondta: „Ó, már régen voltál itt, hol jártál eddig?” Én pedig elkezdtem mondani neki: „Épp Peruban voltunk, ahol evangelizáltunk és hatalmas csodákat láttunk megtörténni. És hogy ment a te heted?” Ő pedig azt mondta: „Nagyon érdekes volt. Tegnap lebegtem a föld fölött néhány centivel.” A normális reakció az lenne erre, hogy „micsoda? „ Én azonban csak annyit kérdeztem: „És milyen magasságig jutottál? Legalább 1 méterre?” Erre ő: „Igen.” Majd én: „És hogy csináltad?” Erre ő: „Tízezer buddhát hívtam, hogy költözzön belém.” Erre én: „Tízezer buddha kellett ahhoz, hogy csupán egy métert emelkedj?” Hát, ez elég alacsony erő. Azt kérdezte: „Mit értesz ezalatt?” Majd azt mondtam: „Szerinted ha tízezer buddha költözne beléd, akkor mindössze egy méterre tudnál emelkedni a földtől? Tudod mit? Azok nem is igazi buddhák voltak, becsaptak téged! Azok démonok voltak!” Azt mondta: „Tényleg?” Erre én: „Miért, volt kis buddha pocakjuk?” Erre ő: „Nem... Lehet igazad van. Lehet, becsaptak engem. Igazából egész idő alatt nagyon kellemetlenül éreztem magam...” Erre én: „Hát, tízezer démonnal a testedben nem is érezheted jól magad.” Teljes szeretetben beszéltem hozzá, majd azt mondtam: „Tudod Jézus, Ő aztán hatalamas!” Erre ő: „Ó, én szeretem Jézust, mindig is a barátom volt.” Elmondta, hogy ők szeretik Jézust is, csakúgy, mint Buddhát és mindenki mást. Majd azt mondtam: „Ez jó, de tudod Ő még meg is halt és föl is támadt ÉRTED!” Erre ő: „Ezt meg tudom érteni, mivel már én is támadtam föl amikor meghaltam.” Azt kérdeztem: „Tényleg?” Ez az én városom, az ilyenek sajnos mindennaposak... Szóval azt kérdeztem: „Tényleg?” Erre ő: „Igen, klinikai halott voltam a kórházban, amikor Jézus megjelent nekem és föltámadtam a halálból, ott a kórházban!”*

**SID**: Tényleg?

***DAVID****: De mivel nem volt hívő ember, aki elmagyarázta volna neki, hogy meg kell térnie, ő elkezdte tanulmányozni azt, amivel úgy gondolta majd segíthet másokon, tehát médium lett. Majd azt mondta: De ezután a buddhás átélés után ezekkel a hamis buddhákkal amikor levitált, tehát lebegett, újra megjelent neki Jézus, ami már gyakran megtörtént és elvitte egy olyan helyre, amit Ő a Menny Királyságának nevezett. Majd azt mondta: „De valami miatt nem tudtam belépni oda. Majd hallott egy hangot, ami azt mondta neki: „Senki nem jöhet az Atyához, csakis Rajtam keresztül!” Erre azt mondtam neki: „Én elmondhatom mit jelentett ez az átélésed: Jézus féltékeny rád! Feltámadásod óta, mióta megmentett téged és többször is meglátogatott, mégsem Őt követed egyedül azóta, hanem más démonikus átéléseid is vannak. Ő egy olyan féltékeny szerető, amikor csak magának akar! Az egyetlen Isten akar lenni az életedben. Mellette nem lehetnek más szeretőid, mint Buddha és mások, Ő az az egyetlen Isten aki szeret téged. Ő az, aki megmentett!” Erre elkezdett sírni. Azt mondta: „Igen, tudom, hogy mindig is ott volt mellettem.” Szóval ott, ebben a New Age üzletben elkezdtem érte imádkozni. És tudod mire jöttem rá? Rengeteg hozzá hasonló New Age-es van még akik csupán azért követik azt, mert nem tudják, hogy van jobb. Keresnek valamit, ami megelégíti őket. Ők nem tudják, de a szívük mélyén Istent keresik!*

**SID**: Istenre éhes a szívük!

***DAVID****: Igen.*

**SID**: Szó szerint kétségbeesetten keresik Istent.

***DAVID****: Ó igen, még hozzá teljesen nyitott szívvel!*

**SID**: És tudod mit? A hamisítvány nagyon jónak tűnik, de csak addig, amíg meg nem látod az igazit, a valódit!

***DAVID****: Pontosan!*

**SID**: Te épp ezt tetted. A valódit képviselted. Ami még lenyűgöz a könyvedben az, amikor azt írod, hogy vannak bizonyos helyek, és bizonyos dátumok, amikor szabad átjárók nyílnak a Menny és a Föld között. Mesélj erről.

***DAVID****: Igen, a földön léteznek földrajzi portálok is, melyek MÁR nyitva vannak, és ha oda mész, nyitott Menny alá kerülsz. Ilyen nyílvánvaló helyek például Jeruzsálem, Izráel, Bétel. Izráelben vannak olyan helyek, ahol jársz és azon nyomban ott vagy Isten jelenlétében, mert ott valami megnyílt és nyitva is maradt. Ilyen Bétel, amiről még a Biblia is mondja, hogy Menny Kapuja. Ez egy olyan kapu, ami nyitva van!*

**SID**: Lehet épp ezért folyik olyan nagy küzdelem Jeruzsálemért.

***DAVID****: Pontosan. Mivel az –véleményem szerint- a legnagyobb portál az egész világon. Rengeteg vallás keveredik ott, mégis amikor Jeruzsálemben imádkozol, egyszerűen áttörsz a dicsőségbe és a dicsőség nagyobb, mint amit valaha is el tudsz képzelni. Akárhová megyek, mindig Izráelben vannak a legnagyobb mennyei átéléseim.*

**SID**: A földrajzi helyeken kívül beszélsz bizonyos dátumokról, időpontokról is.

***DAVID****: Igen, ezeket időszaki portáloknak neveztem el, mert vannak olyan időszakok, időpontok, amikor megnyílnak portálok. A Bibliában kapunk erről egy kis betekintést, amikor Isten például azt mondta: „Meglátogatom népem ezekben a kijelölt időkben” és ezeket nevezték el az ünnepeknek. Én ezeket „mennyei randevúk Istennel” nevet adtam. Ilyenek például a Sátoros Ünnepek, Pünkösd, Zsidó Húsvét, tehát a Páska ünnepe, stb. Emerek kihagyják ezeket a törvénykezéseik miatt, mert azt gondolják, ezek csak régen voltak. De Isten soha nem változik meg!*

**SID**: A következő tehát a helyzet. Vannak portálok, melyekben Isten megígérte, hogy megjelenik. Szeretnék még többet is megtudni erről! David, említetted, hogy Izráel egy olyan különleges hely és a könyvedben még sok más különleges helyet is említesz, tehát Izráelben voltál épp egy zsidó ünnep alatt és ezek az alkalmak azért különlegesek, mert ilyenkor maga Isten megjelenik. Meséld el egyik ilyen átélésed.

***DAVID****: Amikor épp egy ilyen ünnep alkalmával látogatsz el Izráelbe, akkor nem csak egy földrajzi portállal, hanem időszaki portállal egyszerre, ami által duplán lehet megnyílt Menny átélésed. A legtöbben akkor mennek Izráelbe amikor nincsenek ilyen ünnepek, mert olyankor olcsóbb az utazás, kevesebben vannak. Én azonban úgy vagyok vele, ha minden zsidó ekkor megy Izráelbe, akkor én is egy akarok lenni közülük, tehát én is ekkor akarok menni. Minden alkalommal rengeteg átélésünk van, de különösen egyik ilyen alkalommal, amikor a Sukkoth, tehát a Sátoros Ünnepek voltak, Bételben voltunk. Kerestük azt a bibliai helyet, melyet nem sikerült megtalálnunk, majd végül a helyiek segítségével csak odataláltunk és ott, azon a helyen elkezdtük imádni az Urat. Mindenki lefeküdt és elengedte magát Isten jelenlétében azt remélve, hogy Isten ad majd látásokat, látomásokat, vagy valamilyen átélést, mivel ott vagyunk egy ilyen portálnál. Szóval nem egy szokványos Izráeli kiránduláson voltunk, sokkal inkább felfedező úton. Úgy tudtunk odamenni, hogy golyóálló busszal közlekedtünk, ugyanis el kellett mennünk Ramallah mellett. Ahogy odaértünk és lefeküdtünk, hirtelen egy olyan átélésem volt, amikor felülről láttam az embereket akik ott feküdtek, majd megláttam az üvegtengert. Olyan volt, mint egy látomás és közben azon tűnődtem: „Mi ez?” Ahogy tovább haladtam, megláttam Isten trónját, majd megláttam Yeshuát, Jézust. Egyenesen ott álltam Előtte és ahogy rám nézett, két dolgot mondott nekem. „Köszönöm, hogy eljöttél, hogy elérd Izsákot, népemet, a zsidó népet az Örömhírrel. Most pedig elküldelek Ismáelhez, hogy őket is elérhesd.”*

**SID**: Az arabokat?

***DAVID****: Igen, az arabokat. Majd a következőket mondta még: „Megtennéd nekem, hogy rendezel számukra egy konferenciát?” Gondoltam: „Ez kész őrület.” Jézus rám nézett és azt mondta: „Rendeznél nekem egy konferenciát Jeruzsálemben?” Azon tűnődtem: „Micsoda? Dehát nem is itt élek!” Majd a második dolog: Ismáel, a muzulmánok, az arabok. Három nappal ezután felhívott valaki telefonon és azt mondta: „Hé David, tervezünk Izráelbe menni evangelizációt tartani. Megszerveznél egy konferenciát Jeruzsálemben? A szolgálókról mi gondoskodunk. Normál körülmények között erre nemet mondtam volna arra, hogy én szervezzek valami ilyesmit, amikor nem is lakom ott. Azonban a Yeshuával való találkozásom miatt, mivel maga Jézus kért arra, hogy Jeruzsálemben szervezzek egy konferenciát, ezért megtettem. Ezután pedig kapuk nyíltak muzulmán nemzetekbe. Egy hónappal később Dubaiban, Quatarban szolgáltam egy Mohammed nevű emberrel, aki a Kőolaj Export Nemzetközi Szervének egyik embere, egy olajsejk. Imádkoztam vele, meggyógyult a karja. Dubaiban ezrek jelentek meg már az első este és jött ez a sok iráni ember, akik meggyógyultak, megtértek, szóval Isten mindkét ajtót megnyitotta.*

**SID**: Mi fog történni David ezekkel a radikális muzulmánokkal, akik Yeshuához fordulnak és megszeretik a zsidókat és Izráelt és ezeket a portálokat a zsidó ünnepeken?

***DAVID****: Ez meg is lesz, mert maga az Ige mondja, hogy a nem zsidók iríggyé teszik majd a zsidókat és nem tudok annál jobbat elképzelni erre, mint az arabok! Ha az arabok megtérnek, akik az izraelitákat teszik féltékennyé – akik a feltételezett ellenségek, akik megtapasztalják Isten dicsőségét, gyógyító erejét, jeleket és csodákat. De van még egy dolog ami még féltékenyebbé is teszi őket, ez pedig ugyanaz, ami a Zakariásban is van, hogy az ünnepek alatt, amikor a Messiás visszajön az utolsó időkben, még Egyiptomból is feljönnek Jeruzsálembe ünnepelni, mert ha nem, akkor nem jön eső a földjükre. Tehát meg fogjuk látni az arabokat és az arab nemzeteket, akik elkezdenek ünnepelni ezeknél az időszaki portáloknál és Isten pedig a zsidó ünnepek alkalmaival meglátogatja őket, akiket vére által beoltott. A zsidók is irígységet váltanak majd ki az arabokból, ahogy az arabok is a zsidókból és ez oda-vissza megy majd.*

**SID**: Mondd ezt: „Jézus jöjj, és élj bennem! Vedd át életem irányítását. Urammá teszlek életem minden területén! Ha pedig nem emlékszel ezekre akkor egyszerűen csak így imádkozz: „Jézus segíts!” És Jézus segít is!